OpenLLM-France/wikimedia huggingface dataset:
# Puckett

Puckett és una població dels Estats Units a l'estat de Mississipi. Segons el cens del 2000 tenia 354 habitants.

## Demografia

Segons el cens del 2000, Puckett tenia 354 habitants, 136 habitatges, i 110 famílies. La densitat de població era de 67,7 habitants per km².
Dels 136 habitatges en un 39,7% hi vivien nens de menys de 18 anys, en un 66,2% hi vivien parelles casades, en un 11,8% dones solteres, i en un 19,1% no eren unitats familiars. En el 18,4% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 2,91.
Per edats la població es repartia de la següent manera: un 28,5% tenia menys de 18 anys, un 3,1% entre 18 i 24, un 28,5% entre 25 i 44, un 27,7% de 45 a 60 i un 12,1% 65 anys o més.
L'edat mediana era de 37 anys. Per cada 100 dones de 18 o més anys hi havia 83,3 homes.
La renda mediana per habitatge era de 36.625 $ i la renda mediana per família de 41.000 $. Els homes tenien una renda mediana de 30.179 $ mentre que les dones 21.458 $. La renda per capita de la població era de 13.909 $. Entorn de l'11,5% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Puckett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Puckett». American Fact Finder. Oficina del Cens dels Estats Units, 12-01-2010.
# La Pica (Hortoneda)

La Pica és una surgència, o font de bassal, del poble d'Hortoneda, de l'antic terme d'Hortoneda de la Conca, pertanyent a l'actual municipi de Conca de Dalt, al Pallars Jussà.
Està situada a 923 m d'altitud, al nord-oest d'Hortoneda, a l'Horta d'Hortoneda, al costat meridional del Camí del Solà. Més al sud-est hi ha la Font de l'Horta.

## Enllaços externs

* Institut Cartogràfic de Catalunya
# Aichi Kokuki

Aichi Kokuki KK (愛知航空機株式会社, Aichi Kōkūki Kabushiki Kaisha, Aichi Aircraft Co., Ltd.) (愛知航空機株式会社, Aichi Kōkūki Kabushiki Kaisha, Aichi Aircraft Co., Ltd.) va ser un fabricant d'aeronaus japonès que va produir diversos dissenys per l'Marina Imperial Japonesa. Després de la guerra, l'empresa va ser reorganitzada com Aichi Machine Industry Co., Ltd (愛知機械工業), on van fer petits cotxes kei fins que al 1966 van ser integrats a Nissan i van desenvolupar el Nissan Sunny i la Nissan Vanette.

## Aichi Watch and Electric Manufacturing

L'empresa va ser establerta l'any 1898 a Nagoya com Aichi Tokei Denki Seizo Kabushiki Kaisha (Aichi Watch and Electric Manufacturing Co., Ltd.). No va ser fins al 1920 què va iniciar la producció d'aeronaus, amb l'assistència tècnica de Heinkel, què va influir en alguns dels seus dissenys. Més tard, amb el suport de la Marina Imperial Japonesa, l'empresa va començar fer hidroavions utilitzant la tecnologia importada de Short Brothers al Regne Unit.
Durant el període entre guerres, Aichi era va ser el beneficiari de la tecnologia transferida de l'alemanya Heinkel Flugzeugwerke. En aquells temps, un equip de la Societat de Nacions visitava ocasionalment als fabricants d'aeronaus alemanys per controlar la prohibició en recerca i producció d'aeronaus militar.
El 1943 la divisió d'aeronaus es va separar per formar la Aichi Kokuki Kabushiki Kaisha (Aichi Aircraft Co., Ltd.).

## Llista d'aeronaus

* Aichi AB-2
* Aichi AB-3
* Aichi AB-4
* Aichi AB-6
* Aichi B7A (1942)
* Aichi D1A (1934)
* Aichi D3A (1938)
* Aichi E3A
* Aichi E8A
* Aichi E10A (1937)
* Aichi E11A
* Aichi E13A (1938)
* Aichi E16A (1942)
* Aichi F1A
* Aichi H9A
* Aichi M6A (1944)
* Aichi S1A

## Aichi Machine Industry

Després de la guerra, l'empresa va ser reorganitzada, passant a fabricarkei cars sota la marca Cony al Japó. El seu successor actual, Aichi Kikai Kōgyō Kabushiki Kaisha (Aichi Machine Industry Co., Ltd.), és integrat a l'estructura corporativa de Nissan.

## Contribucions a l'automoció
### Motors Nissan

* Motor Nissan A
* HR15DE / HR16DE
* CR12DE / CR14DE
* QG13DE / QG15DE / QG16DE / QG18DE

### Vehicles fabricats

* Nissan Cherry
* Nissan Sunny
* Nissan Vanette
* Nissan Serena (Largo)
* Cony Guppy, un microcotxe biplaça
* Cony 360 Wide, una microvan/minicamió
* Cony Giant 360, predecessor del Cony 360
* Cony 360 un kei car d'un sol passatger

## Referències

* 1 2 Mikesh, Robert C.; Abe, Shorzoe. Japanese Aircraft, 1910-1941 (en anglès). Londres: Putnam Aeronautical, 1990, p. 61,79. ISBN 9780851778402.
* 1 2 Odagiri, Hiroyuki. Technology and Industrial Development in Japan (en anglès). Oxford: Clarendon Press, 1996, p. 216,217. ISBN 9780198288022.
* ↑ «Brief History» (en anglès). Aichi Kikai. [Consulta: 28 desembre 2018].

## Enllaços externs

* Pàgina corporativa d'Aichi Kokuki
# Consell estudiantil

Un consell estudiantil és una organització d'estudiants que es constitueix en diverses escoles, col·legis, instituts o universitats. Aquesta organització manté el seu propi capacitat de convocatòria dins de l'entitat educativa i es dedica a activitats socials i culturals organitzades per i per als estudiants, representant-los quan és precís. En algunes institucions, els consells estudiantils són un grup formalment organitzat anàleg al que seria un sindicat, però d'estudiants.
Els consells estudiantils són gestionats per estudiants i per als estudiants, independentment de les autoritats que norman la institució educativa i poden tenir abast local o nacional. Són també responsables de proveir una gran varietat de serveis als estudiants, els quals poden ingressar lliurement a la seua gestió a través dels respectius comitès, consells i mítings generals.
Molts consells estudiantils són organitzacions altament polititzades i normalment serveixen com un camp d'entrenament per a aspirants a polítics. Les campanyes i els debats són usualment molt forts i compten amb l'entusiasme juvenil dels participants. En canvi hi ha també consells que són notòriament no polítics i es concentren més aviat en proveir recreació i facilitats per als estudiants.
# Cheilinus arenatus

Cheilinus arenatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 19 cm de longitud total.

## Distribució geogràfica

Es troba des del Mar Roig fins a les Illes Marshall i Samoa. També a Moçambic.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# More Than a Woman

More than a Woman és una cançó de Barry Gibb, Robin Gibb i Maurice Gibb per als Bee Gees. La van escriure i gravar a Le Château, Hérouville (França) entre el febrer i març de 1977 i a Criteria Recording Studios (Miami) a l'abril del mateix any. La cançó forma part de l'àlbum Saturday Night Fever (1977).
Una versió de More Than a Woman, cantada per Tavares, també forma part de l'àlbum Saturday Night Fever i es va publicar en senzill l'abril de 1978.

## Instrumentació

* Barry Gibb: guitarra i veu.
* Robin Gibb: veu.
* Maurice Gibb: baix i veu.
* Blue Weaver: teclats, sintetitzadors i piano.
* Alan Kendall: guitarra.
* Dennis Bryon: bateria.
* Joe Lala: percussió.
* The Boneroo Horns: trompetes i flautes.

## Producció

Bee Gees, Albhy Galuten i Karl Richardson.

## Enginyers

Karl Richardson i Michel Marie.

## Enllaços externs

* Lloc oficial dels Bee Gees (anglès)
* Lloc web oficial d'Universal sobre els Bee Gees Arxivat 2005-11-24 a Wayback Machine. (anglès)
* Lloc web sobre les cançons dels germans Gibb (anglès)
* Lloc web sobre els Bee Gees en català Arxivat 2008-09-28 a Wayback Machine. (català)
# Cantó de Le Port-1

El cantó de Le Port-1 és un cantó de l'illa de la Reunió, regió d'ultramar francesa de l'oceà Índic. Correspon a una fracció de la comuna de Le Port.

## Història

Llista dels consellers generals successius :
| Data d'elecció | Identitat | Partit |
| 2004 - | Jean-Yves Langenier | PCR |

## Vegeu també

* Cantons de l'illa de la Reunió
* Comunes de l'illa de la Reunió
* Consell General de l'illa de la Reunió

## Enllaços externs

* Canton du Port 1er Canton Nord a Villorama
# Puck (hoquei)

El puck, també conegut amb els noms de disc o pastilla, és l'element fonamental de diversos esports, essent el més conegut l'hoquei sobre gel. S'usa colpejant-lo mitjançant l'estic, amb l'objectiu d'introduir-lo a la porteria contrària. El disc està fabricat de cautxú vulcanitzat i té un gruix de 2,54 cm. (una polzada) i 7,62 cm de diàmetre (tres polzades). El seu pes varia entre 156 i 170 grams (5,5 a 6 unces). Variants del puck s'utilitzen en altres esports a part de l'hoquei sobre gel. És el cas de l'hoquei subaquàtic. La principal diferència fonamental amb el de l'hoquei convencional és que du un nucli de plom d'aproximadament quilo i mig per a facilitar el seu desplaçament davall l'aigua, estant recobert de tefló o un altre material plàstic. També s'utilitzen objectes similars en els jocs del tejo o l'hoquei taula.

## Història

El disc d'hoquei sobre gel fou creat en 1877 per William F. Robertson. El creà tallant una pilota dos voltes, per evitar l'incessant rebot que una bola esfèrica ocasionava a la vegada que sortia en nombroses ocasions disparada cap al públic.
La màxima velocitat registrada per un tir d'un puck va ser de 170 quilòmetres per hora (105,4 mph).
La cadena de televisió Fox Broadcasting Company, amb la finalitat de fer que els partits de la NHL fossin més bons de seguir per la televisió, inventà el denominat FoxTrax, un puck que incloïa LEDs a la seua fabricació.
La NHL, la lliga professional nord-americana, no va exigir la regularització en la seua fabricació fins a la temporada 1990-91, tot i que les seues dimensions i el seu pes foren estandarditzats mig segle abans, l'any 1940, per part d'Art Ross.

## Referències

* ↑ nhl.com A record-shattering performance for Chara, consultat en setembre de 2009
* ↑ enotes.com Hockey Puck Arxivat 2011-04-04 a Wayback Machine., consultat en setembre de 2009
Viccionari
# Tarn i Garona

Tarn i Garona (82) (en francès Tarn-et-Garonne i en occità Tarn e Garona o Tarn e Garòna) és un departament francès situat a la regió d'Occitània.

## Història

El departament de Tarn i Garona va ser creat durant el Primer Imperi per decisió de Napoleó Bonaparte, el 4 de novembre de 1808, amb territoris presos als departaments veïns.

## Vegeu també

* Consell General de Tarn i Garona
* Llista de municipis de Tarn i Garona
* Cantons de Tarn i Garona
* Viaur

## Enllaços externs

* Prefectura (francès)
* Consell General Arxivat 2007-10-23 a Wayback Machine. (francès)
* Nom dels municipis en occità Arxivat 2011-08-05 a Wayback Machine.
# Károly Sándor

Károly Sándor (Szeged, 26 de novembre de 1928 - Budapest, 10 de setembre de 2014) fou un futbolista hongarès de la dècada de 1950.
Fou 75 cops internacional amb la selecció d'Hongria, amb la que disputà la Copa del Món de futbol de 1958 i la Copa del Món de futbol de 1962. Pel que fa a clubs, fou jugador de MTK.

## Referències

* ↑ «Károly Sándor - Goals in International Matches». RSSSF. [Consulta: 7 novembre 2009].
* ↑ Károly Sándor Fitxa i estadístiques a la FIFA
* ↑ worldfootball.net profile
# Clisura

En l'Imperi Romà d'Orient, una clisura (grec: κλεισούρα, klisura, 'tancament', 'congost') era un port de muntanya fortificat i el districte militar que el protegia. A finals del segle vii es començà a aplicar a districtes fronterers de major extensió, diferents dels temes, que eren més grans, situats a la frontera oriental de l'imperi amb el Califat, seguint la línia Taure-Antitaure. L'única clisura de l'oest era Estrímon, que posteriorment es convertí en un tema. Una clisura o clisurarquia era un comandament autònom sota l'autoritat d'un clisurarca (grec: κλεισουράρχης, klisurarkhis). Amb el pas dels temps, la majoria de clisures esdevingueren temes. El terme quedà en l'oblit a partir del segle x. En temps posteriors, el concepte de drungue adquirí un significat semblant. El seu equivalent musulmà a Cilícia i Mesopotàmia era l'al-thughūr.

## Referències

* 1 2 TERMCAT. Resolució 18.461 del servei de consultes terminològiques: «Segons els especialistes consultats, les formes catalanes més adequades són clisura i clisurarca, atès que el diftong ei es transcriu per i. És el cas, per exemple, de Neilos, que passa al llatí amb la forma Nilus i arriba al català amb la forma Nil, el riu Nil.»
* ↑ Kajdan, 1991, p. 1.132.
* ↑ John Burke; Roger Scott Byzantine Macedonia: Identity, Image and History: Papers from the Melbourne Conference July 1995 (en anglès). BRILL, 1 gener 2000, p. 129–. ISBN 978-90-04-34473-0.

## Bibliografia

* Kajdan, A. The Oxford Dictionary of Byzantium (en anglès). Oxford University Press, 1991. ISBN 0-19-504652-8.
# Bosc de Zika

El bosc de Zika és un bosc tropical prop d'Entebbe, Uganda. Zika significa "descuidat" en l'idioma ganda. Com a propietat de l'Uganda Virus Research Institute (UVRI) d'Entebbe està protegit i restringit a la investigació científica. El bosc té una superfície de prop de 25ha al costat dels pantans de la Badia de Waiya, una entrada del Llac Victòria. L'accés fàcil i la combinació de diversos ecosistemes, el bosc de Zika és molt adequat per a l'estudi de mosquits. Segons el UVRI, la mida de l'àrea de recerca del bosc està al voltant de les 12 ha. El bosc té una rica biodiversitat de plantes i papallones nocturnes, i és llar d'al voltant de 40 tipus de mosquits. UVRI també manté un insectari.
El bosc és accessible als visitants per l'observació d'aus. L'ex-president dels EUA Jimmy Carter va visitar el bosc per aquest propòsit.

## Referències

* 1 2 3 Kaddumukasa MA, Mutebi JP, Lutwama JJ, Masembe C, Akol AM «Mosquitoes of Zika Forest, Uganda: Species Composition and Relative Abundance». J Med Entomol. 2014 Jan;51(1):104-13.. PMID: 24605459 [Consulta: 26 desembre 2015].
* 1 2 «Uganda Virus Research Institute». Arxivat de l'original el 2016-03-04. [Consulta: 21 gener 2016].
# Cantó de Saint-Remy-en-Bouzemont-Saint-Genest-et-Isson

El cantó de Saint-Remy-en-Bouzemont-Saint-Genest-et-Isson és un cantó francès del departament del Marne, situat al districte de Vitry-le-François. Té 20 municipis i el cap és Saint-Remy-en-Bouzemont-Saint-Genest-et-Isson.

## Municipis

* Ambrières
* Arrigny
* Arzillières-Neuville
* Blaise-sous-Arzillières
* Brandonvillers
* Châtelraould-Saint-Louvent
* Châtillon-sur-Broué
* Drosnay
* Écollemont
* Giffaumont-Champaubert
* Gigny-Bussy
* Hauteville
* Landricourt
* Lignon
* Margerie-Hancourt
* Outines
* Les Rivières-Henruel
* Saint-Chéron
* Sainte-Marie-du-Lac-Nuisement
* Saint-Remy-en-Bouzemont-Saint-Genest-et-Isson

## Història

Llista dels consellers generals successius :
| Data d'elecció | Identitat | Partit |
| 1945-1967 | Hector Bouilly | radical |
| 1967-1979 | M. de Bouvet | CD, després UDF-CDS |
| 1979- | Jean-Pierre Bouquet | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 3.872 | 4.369 | 3.931 | 3.974 | 4.251 | 4.143 | 4.313 |
| A partir de 1990: Població sense dobles comptes |||||||
# Joaquim Llena i Cortina

Joaquim Llena i Cortina (València d'Àneu, 1959) és un metge i polític català. Va ser conseller d'Agricultura, Alimentació i Acció Rural de la Generalitat de Catalunya del govern de la VIII legislatura des del 28 de novembre de 2006 fins al 29 de desembre de 2010.

## Biografia

És llicenciat en Filosofia i Lletres i en Medicina i Cirurgia per la Universitat Autònoma de Barcelona, on ha realitzat el Programa de Doctorat "Etiopatogènia de les malalties osteoarticulars". Des del 1995 fins al 2006, ha estat alcalde de l'Ajuntament d'Alt Àneu pel PSC. Actualment és el Primer Secretari del PSC a la Federació Territorial de Lleida des del 2000.
Ha estat diputat al Parlament de Catalunya pel PSC des de 1999 fins a l'actualitat i vicepresident de la Comissió Parlamentària de Política Territorial i Obres Públiques. A partir del 2003 ha estat, també, secretari de la Comissió Parlamentària d'Agricultura. Des de 1988 fins al 1999 ha exercit de metge a l'Hospital Clínic de Barcelona, a l'Hospital de Terrassa, al Parc Taulí de Sabadell, a l'Hospital Casa Maternitat de Barcelona i a l'Hospital Comarcal dels Pallars.
# Károly Wieland

Károly Wieland (Soroksár, 1 de maig de 1934 - Weinheim, 30 de maig de 2020) fou un piragüista en aigües tranquil·les hongarès que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla de bronze en la prova del C-2, 1.000 metres del programa de piragüisme. Formà parella amb Ferenc Mohácsi.
En el seu palmarès també destaca una medalla d'or al Campionat del Món en aigües tranquil·les de 1954.
Es va llicenciar en enginyeria per la Universitat Tecnològica de Budapest el 1960. El 1972, després d'haver treballar a Egipte, el Pakistan i Xipre es traslladà amb la seva família a Alemanya, on passà la resta de la seva vida.

## Referències

* ↑ «Gyász: Elhunyt az olimpiai bronzérmes Wieland Károly - NSO».
* 1 2 3 «Olympedia – Károly Wieland». [Consulta: 12 juny 2023].
# Téslovo

Téslovo (en rus: Теслово) és un poble de l'óblast de Vladímir, a Rússia, segons el cens del 2010 no tenia cap habitant. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Premi Estel de Sud

El Premi Estel de Sud (en anglès: "Southern Star Awards") és un reconeixement a persones per la seva trajectòria o iniciatives, atorgat pel Club Uruguaià Britànic (CUB).
Inspirats en l'extint diari L'Estel de Sud o "The Southern Star": dos noms que va utilitzar un diari bilingüe editat en Montevideo, durant el virregnat de el Riu de la Plata entre maig i juliol de 1807. el premi és lliurat anualment des de l'any 2008.
En 2019 va ser premiada la ballarina i empresària uruguaiana María Noel Riccetto.

## Referències

* ↑ CUB. «Southern Star Awards» (en castellà), 2008. [Consulta: 2021].
* ↑ El País. «Cena de Gala británica» (en castellà), 2019. [Consulta: 2021].
# Charleston (desambiguació)

«Charleston» té aquests significats:
* Charleston, capital de l'estat de Virgínia de l'Oest als Estats Units.
* Charleston (Arkansas), població dels Estats Units a l'estat d'Arkansas.
* Charleston (Carolina del Sud), població dels Estats Units a l'estat de Carolina del Sud.
* Charleston (Illinois), població dels Estats Units a l'estat d'Illinois.
* Charleston (Missouri), població dels Estats Units a l'estat de Missouri.
* Charleston (Mississipi), població dels Estats Units a l'estat de Mississipi.
* Charleston (Maine), població dels Estats Units a l'estat de Maine.
* Charleston (Tennessee), població dels Estats Units a l'estat de Tennessee.
* Charleston (Utah), població dels Estats Units a l'estat de Utah.
* Charleston (Vermont), població dels Estats Units a l'estat de Vermont.
* Charleston Park, concentració de població designada pel cens dels Estats Units a l'estat de Florida.
* North Charleston, població dels Estats Units a l'estat de Carolina del Sud.
# Moviment nihilista

El moviment nihilista va ser un moviment rus en la dècada del 1860 que va rebutjar totes les autoritats. Es deriva del llatí nihil, que significa «res». Després de l'assassinat del tsar Alexandre II el 1881, els nihilistes foren coneguts a tot Europa com a defensors de l'ús de la violència per tal d'aconseguir un canvi polític.

## Història

Els nihilistes estaven enfadats pel que van descriure com el caràcter abusiu de l'Església Ortodoxa Oriental i la monarquia tsarista, i pel domini de l'economia per l'aristocràcia. Encara que el terme nihilista va ser utilitzat per primera vegada pel teòleg alemany Friedrich Heinrich Jacobi, el seu ús generalitzat es va iniciar amb els 1862 amb la novel·la Отцы и дети (Pares i Fills) per l'autor rus Ivan Turguénev. El personatge principal de la novel·la, Eugene Bazàrov, qui es descriu com un nihilista, vol educar al poble. Aquesta campanya "anar a la gent - ser la gent" va arribar al seu apogeu en la dècada de 1870, durant el qual es van formar els grups clandestins com el Cercle de Txaikovski, la voluntat del Poble o Terra i Llibertat. Això es va conèixer com el moviment naródnik (populista), els membres creien que els serfs alliberats només es venien a l'esclavitud assalariada amb l'inici de la Revolució Industrial, i que les classes mitjanes i altes havien reemplaçat efectivament als terratinents. L'Estat rus va intentar suprimir-los. En les accions descrites pels nihilistes com a propaganda pel fet van ser assassinats molts funcionaris del govern. El 1881 Alexandre II de Rússia va ser assassinat el mateix dia en què havia aprovat una proposta per convocar una assemblea representativa per considerar noves reformes.

## Referències

* ↑ Gillespie, Michael Allen. Nihilism Before Nietzsche (en anglès). University of Chicago Press, 1996, p. 160. ISBN 0226293483.
* ↑ Online Etymology Dictionary s.v. "nihilism"
* ↑ Pinkard, Terry. German Philosophy 1760-1860 (en anglès). Cambridge University Press, 2002, p. 96. ISBN 0521663814.

## Bibliografia

* Wasiolek, Edward. Fathers and Sons: Russia at the Cross-roads. New York: Twayne Publishers, 1993. ISBN 0-8057-9445-X

## Enllaços externs

* Llovet, Jordi «Mig nihilista». El País, 22-03-2012.
* «Nihilism, Anarchy, and the 21st Century» (en anglès). The Anarchist Library, 02-03-2009. [Consulta: 20 agost 2013].
# Cantó de Saint-Rambert-en-Bugey

El cantó de Saint-Rambert-en-Bugey era una divisió administrativa francesa del departament de l'Ain. Comptava amb 12 municipis i el cap era Saint-Rambert-en-Bugey. Va desaparèixer el 2015.

## Municipis

* Arandas
* Argis
* Chaley
* Cleyzieu
* Conand
* Évosges
* Hostiaz
* Nivollet-Montgriffon
* Oncieu
* Saint-Rambert-en-Bugey
* Tenay
* Torcieu

## Història

Llista dels consellers generals successius :
| Data d'elecció | Identitat | Partit |
| 1945-1958 | Jean Pelaz | PCF |
| 1958-1977 | Marcel Buis | MRP, després CNI |
| 1977-1982 | Marc Perrot | PS |
| 1982-2004 | Jean-Claude Marquis | UDF, després Divers droite |
| 2004-2015 | Gilbert Bouchon | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 6.439 | 6.846 | 5.865 | 5.440 | 5.108 | 4.949 | 5.337 |
| A partir de 1990: Població sense dobles comptes |||||||
# Puig d'en Martí

El Puig d'en Martí és un turó de 56 metres al municipi de Sant Jordi Desvalls, a la comarca del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Kátlovce

Kátlovce és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1405.